
Евразия экономикалык бирлигинин алкагында дары каражаттарын жүгүртүүнүн бирдиктүү принциптери жана эрежелери тууралуу 2014-жылдын 23-декабрындагы Макулдашууга Армения Республикасынын кошулуусу жөнүндө
ПРОТОКОЛ

[bookmark: _Hlk147928463][bookmark: _Hlk147932017]Евразия экономикалык бирлигине мүчө мамлекеттер Армения Республикасынын 2014-жылдын 29-майындагы Евразия экономикалык бирлиги жөнүндө Келишимге кошулуусу жөнүндө 2014-жылдын 
10-октябрында кол коюлган Келишимдин 1-беренесинин төртүнчү абзацынын жоболорун жетекчиликке алуу менен,
төмөнкүлөр жөнүндө макулдашышты:

1-берене
Ушул Протокол менен Армения Республикасы Евразия экономикалык бирлигинин алкагында дары каражаттарын жүгүртүүнүн бирдиктүү принциптери жана эрежелери тууралуу 2014-жылдын 
23-декабрындагы Макулдашууга кошулат.

2-берене
Ушул Протокол депозитарий боюнча дипломатиялык каналдар аркылуу ушул Протоколдун күчүнө кириши үчүн зарыл болгон мамлекеттик ички жол-жоболорду мүчө мамлекеттер аткаргандыгы жөнүндө акыркы жазуу жүзүндөгү билдирүүнү алган күндөн тартып, бирок Евразия экономикалык бирлигинин алкагында дары каражаттарын жүгүртүүнүн бирдиктүү принциптери жана эрежелери тууралуу 2014-жылдын 
23-декабрындагы Макулдашуу күчүнө кирген датадан эрте эмес күчүнө кирет.
[bookmark: _Hlk147932089][bookmark: _Hlk147929115]2015-жылы «2» декабрда Москва шаарында бир түп нускада орус тилинде түзүлдү. 
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуу менен, ар бир мүчө мамлекетке анын күбөлөндүрүлгөн көчүрмөсүн жөнөтөт.

